SLUŽBENI GLASNIK

OPĆINE  POSTIRA
GODINA XV –BROJ 5/10            LIST IZLAZI PO POTREBI                       15.10.2010.

Na temelju članka 12. i članka 15. stavak 1. Zakona o turističkim zajednicama i promicanju hrvatskog turizma («Narodne novine», broj 152/08) Skupština turističke zajednice općine Postira, uz prethodnu suglasnost Ministra turizma, na prvoj sjednici održanoj dana 06. listopada 2010. godine, donijela je

S T A T U T
Turističke zajednice općine Postira
I   OPĆE ODREDBE





Članak 1.

Turistička  zajednica  Općine  Postira ( u daljnjem tekstu: Zajednica) je pravna osoba čije su članice pravne i fizičke osobe u djelatnostima ugostiteljstva i turizma i s tim neposredno povezanim djelatnostima sa područja  Općine  Postira.






Članak 2.

Zajednica se smatra osnovanom danom stupanja na snagu ovog Statuta, a svojstvo pravne osobe stječe danom upisa u Upisnik turističkih zajednica Ministarstva turizma. Prava i obveze Zajednice utvrđene su Zakonom o turističkim zajednicama i promicanju hrvatskog turizma
 ( u daljnjem tekstu: Zakon) i ovim Statutom.






Članak 3.

Turistička Zajednica  Općine  Postira  pravni je sljednik Turističke  Zajednice Općine Postira  upisane u Upisnik  turističkih zajednica Ministarstva  turizma list broj  88, stranica A, upisni broj  67  (klasa: 334-03/94-03/94  urbroj: 529-02/94-0002) od 6. prosinca 1994. godine.

Članak 4.

Naziv Zajednice je : “Turistička zajednica općine Postira”.

Skraćeni naziv je “TZO Postira“ 

Sjedište Zajednice je u Postirima





Članak 5.

Zajednica ima pečat okruglog oblika, s nazivom i sjedištem  “Turistička zajednica općine Postira” promjera 38 mm.

Žig Zajednice je četvrtastog oblika promjera 38 mm, a sadrži sjedište Zajednice, te prostor za upisivanje evidencijskog broja i datuma primitka pisama.

Žig se koristi za svakodnevno poslovanje Zajednice.

Svaki pečat i žig imaju redni broj.

O broju pečata i žiga, načinu korištenja, te osobama koje su odgovorne za njihovo čuvanje odlučuje direktor turističkog ureda.






Članak 6.

Zajednica ima svoj znak.

O sadržaju i obliku znaka odlučuje Skupština turističke zajednice, a na prijedlog turističkog vijeća.

O načinu korištenja znaka odlučuje direktor turističkog ureda.






Članak 7.

Zajednicom upravljaju njezini članovi i njihova se prava utvrđuju razmjerno visini udjela pojedinog člana u prihodu turističke zajednice. 






Članak 8.

Zajednica ima stručnu službu za obavljanje stručnih i administrativnih poslova vezanih za zadaće Zajednice (u daljnjem tekstu: turistički ured).






Članak 9.

Rad Zajednice je javan.

Javnost rada osigurava se i ostvaruje na način propisan ovim Statutom.

Zajednica ne smije imati ulog u temeljnom kapitalu trgovačkog društva.






Članak 10.

Djelovanje Zajednice temelji se na načelu opće korisnosti. Iznimno, turistička zajednica u svom djelovanju može obavljati slijedeće gospodarske djelatnosti:

1. upravljati javnom turističkom infrastrukturom danom na upravljanje od strane županije,

2. organizirati manifestacije i priredbe,

3. objavljivati komercijalne oglase na svojim promotivnim materijalima,

4. iprodavati suvenire, turističke karte i vodiče, osim vlastitog promotivnog  materijala.

Zajednica može biti članom međunarodnih turističkih zajednica, na temelju posebne odluke Turističkog vijeća HTZ-a.
 II  ZADAĆE ZAJEDNICE






Članak 11.

Radi unapređivanja općih uvjeta boravka  turista, promocije turističkog proizvoda područja Zajednice i razvijanja svijesti o važnosti i gospodarskim, društvenim i drugim učincima turizma, te potrebi i važnosti očuvanja i unapređenja svih elemenata turističkog proizvoda područja Zajednice, a osobito zaštite okoliša, Zajednica ima, osobito, slijedeće zadaće:

1.promocija turističke destinacije na razini općine samostalno i putem udruženog oglašavanja,

2. upravljanje javnom infrastrukturom danom na upravljanje od strane općine,

3.sudjelovanje u definiranju ciljeva i politike razvoja turizma na nivou općine, 

4.sudjelovanje u stvaranju uvjeta za efikasnu koordinaciju javnog i privatnog sektora,

5.poticanje optimalizacije i uravnoteženje ekonomskih i društvenih koristi i koristi za okoliš, 

6.izrada strateških i razvojnih planova turizma na nivou općine, 

7.poticanje i sudjelovanje u uređenju općine u cilju unapređenja uvjeta boravka turista, osim izgradnje komunalne infrastrukture, 

8.redovito, a najmanje svaka 4 mjeseca, prikupljanje i ažuriranje podataka o turističkoj ponudi, smještajnim i ugostiteljskim kapacitetima(kulturnim, sportskim i drugim manifestacijama) radnom vremenu zdravstvenih ustanova, banaka, pošte, trgovina i sl. i drugih informacija potrebnih za boravak i putovanje turista,

9.izdavanje turističkih promotivnih materijala,

10.obavljanje informativnih poslova u svezi s turističkom ponudom, 

11.poticanje i organiziranje kulturnih, zabavnih, umjetničkih,sportskih i drugih manifestacija koje pridonose obogaćivanju turističke ponude, 

12.koordinacija djelovanja svih subjekata koji su neposredno ili posredno uključeni u turistički promet radi zajedničkog dogovaranja, utvrđivanja i provedbe politike razvoja turizma i obogaćivanja turističke ponude, 

13.poticanje, organiziranje i provođenje akcija u cilju očuvanja turističkog prostora, unapređivanja turističkog okružja i zaštite čovjekova okoliša, te prirodne i kulturne baštine,

14.poticanje, unapređivanje i promicanje specifićnih prirodnih i društvenih vrijednosti koje općinu čine turistički prepoznatljivom i stvaranje uvjeta za njihovo gospodarsko korištenje, 

15.vođenje jedinstvenog popisa turista za područje općine, poglavito radi kontrole naplate boravišne pristojbe i stručne obrade podataka, 

16.dnevno prikupljanje, tjedna i mjesečna obrada podataka o turističkom prometu na području općine,

17.provjera i prikupljanje podataka o prijavi i odjavi boravka turista u cilju suradnje s nadležnim inspekcijskim tijelima u nadzoru nad obračunom, naplatom i uplatom boravišne pristojbe, te prijavom i odjavom turista,

18.poticanje i sudjelovanje u aktivnostima obrazovanja stanovništva o zaštiti okoliša, očuvanju i unapređenju prirodnih i društvenih vrijednosti prostora u cilju razvijanja svijesti stanovništva o važnosti i učincima turizma, te svojih članova, odnosno njihovih zaposlenika u cilju podizanja kvalitete usluga,

19.organizacija, provođenje i nadzor svih radnji promocije turističkog proizvoda općine sukladno smjernicama skupštine Zajednice, godišnjem programu rada i financijskom planu Zajednice, 

20.ustrojavanje jedinstvenog turističkog informacijskog sustava, sustava prijave i odjave turista i statističke obrade,

21.sudjelovanje u provedbi programa i akcijama Turističke zajednice županije od zajedničkog interesa za sve subjekte u turizmu s područja Županije.

III  ČLANOVI ZAJEDNICE, NJIHOVA PRAVA, OBVEZE I  

       ODGOVORNOSTI






Članak 12.

Zajednica ima obvezatne , počasne i   dragovoljne članove. 

1. Obvezatni članovi

Članak 13.

Obvezatni članovi Zajednice su sve pravne i fizičke osobe, koje na području općine imaju sjedište ili podružnicu, pogon i sl.( u daljnjem tekstu: poslovna jedinica) i koje ostvaruju prihod pružanjem ugostiteljskih ili drugih usluga ili obavljaju s turizmom neposredno povezane djelatnosti.

Odredbe stavka 1. ovog članka primjenjuju se i na podružnice, predstavništva i sl. stranih pravnih i fizičkih osoba , koje imaju sjedište u turističkom mjestu. 






Članak 14.

Obvezatno članstvo u Zajednici prestaje:  prestankom pravne ili smrću fizičke osobe te djelomičnim ili potpunim gubitkom poslovne sposobnosti fizičke osobe, prestankom poslovne jedinice, promjenom sjedišta, prestankom ostvarivanja prihoda pružanjem ugostiteljskih ili drugih usluga ili obavljanjem s turizmom neposredno povezanih djelatnosti.

2. Počasni članovi

Članak 15.

Počasnim članom Zajednice mogu biti imenovane domaće i strane fizičke osobe posebno zaslužne za razvoj i promicanje turizma na području Zajednice.

Odluku o imenovanju počasnog člana Zajednice donosi skupština Zajednice na prijedlog  turističkog vijeća.

Počasni članovi Zajednice, ne mogu birati niti biti birani u tijela Zajednice.

Počasni članovi mogu sudjelovati u radu sjednica skupštine Zajednice i skupovima što ih organizira Zajednica, bez prava odlučivanja.

3. Dragovoljni članovi

Članak 16.

Kao dragovoljni članovi u turističku zajednicu mogu se učlaniti pravne i fizičke osobe koje imaju punu poslovnu sposobnost i koje nisu obvezni članovi turističke zajednice.

O zahtjevu osobe za dragovoljnim članstvom u Zajednici odlučuje skupština.

Dragovoljni članovi turističke zajednice imaju sva prava kao i obvezatni članovi.

Članak 17.

Dragovoljno članstvo prestaje:

· istupanjem dragovoljnog člana,

· neplaćanjem članarine,

· isključenjem.

Članak 18.

Dragovoljni član Zajednice može biti isključen iz Zajednice ako se ne pridržava odredbi Statuta, odluka i drugih akata tijela Zajednice ili ako svojim radom nanosi štetu Zajednici.

Odluku o isključenju dragovoljnog člana donosi Skupština.

4. Prava, obveze i odgovornosti članova Zajednice

Članak 19.

Obvezatni članovi Zajednice imaju prava, obveze i odgovornosti da:

· oni ili njihovi predstavnici biraju ili budu birani u tijela Zajednice 

· upravljaju poslovima Zajednice i putem svojih predstavnika sudjeluju u radu Zajednice,

· daju inicijative koje imaju za cilj jačanje i promicanje turizma na području Zajednice,

· daju prijedloge i primjedbe na rad tijela Zajednice,

· predlažu razmatranje pitanja iz djelokruga Zajednice radi zauzimanja stavova i daju prijedloge za njihovo rješavanje,

· usmjeravaju i usklađuju svoje međusobne odnose u zajedničke interese radi postizanja ciljeva Zajednice u skladu sa Zakonom i ovim Statutom,

· predlažu sudjelovanje Zajednice u raznim manifestacijama (kulturnim, sportskim i drugim priredbama) i događajima značajnih za cijelu županiju,

· sudjeluju u radu Zajednice i manifestacijama koje ona organizira,

· potiču suradnju i koordinaciju s pravnim i fizičkim osobama koje su neposredno ili posredno uključene u turistički promet na općine radi zajedničkog dogovaranja, utvrđivanja i provođenja plana razvoja turističke i ugostiteljske djelatnosti kao dijela cjelovitog gospodarskog razvoja općine, 

· putem Zajednice ostvaruju suradnju s nadležnim tijelima lokalne samouprave i uprave na pitanjima rješavanja poremećaja u turizmu i većih problema u ostvarivanju gospodarskih interesa u djelatnostima ugostiteljstva i turizma i s tim djelatnostima neposredno povezanih djelatnosti, koja su od značenja za područje općine, 

· razmjenjuju u Zajednici informacije, obavljaju konzultacije i organiziraju sastanke,

· koriste stručnu pomoć Zajednice u pitanjima iz djelokruga Zajednice,

· predlažu izmjene i dopune Statuta i drugih općih akata,

· budu obaviješteni o radu Zajednice i njenih tijela i o materijalno-financijskom poslovanju,

· razvijaju međusobnu odgovornost za provođenje zadataka Zajednice,

· daju podatke i izvješća potrebna za izvršavanje zadaća Zajednice,

· pridržavaju se odredbi Statuta, odluka, zaključaka i drugih akata tijela Zajednice.

Počasni članovi Zajednice imaju osobito prava iz stavka 1. alineje 3, 4, 7, 8, 9, 10, 12, 13, 15. ovog članka.

IV  TIJELA ZAJEDNICE





Članak 20.

Radom i poslovima Zajednice upravljaju njeni članovi osobno ili putem predstavnika ako se radi o pravnim osobama. 






Članak 21.

Tijela Zajednice su:

1. Skupština

2. Turističko vijeće

3. Nadzorni odbor

4. Predsjednik zajednice

1. Skupština Zajednice

Članak 22.

Skupština Zajednice je najviše tijelo upravljanja u Zajednici.

Skupštinu čine 18 predstavnika fizičkih i pravnih osoba članova Zajednice grupiranih po Skupinama (u daljnjem tekstu: članovi Skupštine), kako slijedi:

· HOTELI

· PRIVATNI SMJEŠTAJ I TURISTIČKA AGENCIJA

· OBRTI

· UGOSTITELJSTVO

· S TURIZMOM NEPOSREDNO POVEZANE DJELATNOSTI

Predstavnici članova Zajednice ne mogu putem punomoći ovlastiti drugu osobu da umjesto njih sudjeluje u radu Skupštine.






Članak 23.

Broj predstavnika svake skupine u Skupštini određuje se razmjerno visini udjela skupine u prihodu Zajednice, a pojedinu skupinu predstavljaju članovi s najvećim udjelom unutar skupina.

Kao udio u prihodu Zajednice iz stavka 1. ovog članka, računaju se članarina i 25% boravišne pristojbe koje je taj član uplatio Zajednici u godini koja prethodi godini u kojoj se provode izbori za Skupštinu.

Jedan član može imati maksimalno 40% predstavnika u Skupštini.

Ako tijekom mandata dođe do promjene udjela u prihodima za više od 10%, broj predstavnika članova Skupštine iznova će se utvrditi prema stavku 1. ovog članka.

Promjenu iz stavka 4. ovoga članka utvrđuje Skupština istodobno s donošenjem godišnjeg financijskog izvješća. 






Članak 24.

Skupština Zajednice:

1. donosi Statut Zajednice,

2. odlučuje o izboru i razrješenju članova turističkog vijeća,

3. odlučuje o izboru i razrješenju članova nadzornog odbora,

4. donosi godišnji program rada Zajednice,

5. donosi financijski plan i godišnje financijsko izvješće Zajednice,

6. imenuje i razrješava počasne članove Zajednice,

7. donosi odluku o osnivanju i ustroju turističkog ureda,

8. bira predstavnike Zajednice u  skupštinu turističke zajednice Županije splitsko dalmatinske, 

9. donosi odluku o sadržaju i obliku znaka turističke zajednice,

10. donosi poslovnik o radu skupštine Zajednice,

11. daje nadležnim tijelima inicijative za donošenje zakona i drugih propisa,

12. razmatra i zauzima stavove o najznačajnijim pitanjima koja proizlaze iz zadaća zajednice, predlaže mjere i poduzima radnje za njihovo izvršavanje,

13. prihvaća godišnje izvješće i odlučuje o drugim pitanjima kada je to predviđeno propisima i ovim Statutom.

14. odlučuje o zahtjevu za dragovoljno članstvo u turističkoj zajednici, te o prestanku dragovoljnog članstva turističke zajednice.

15. na prijedlog turističkog vijeća imenuje počasne članove  turističke zajednice.

Članak 25.

Mandat članova skupštine Zajednice traje četiri godine.

Članu skupštine Zajednice može prestati mandat i prije isteka vremena na koje je izabran:

· prestankom pravne osobe koju član predstavlja, odnosno smrću ili gubitkom poslovne sposobnosti fizičke osobe člana skupštine,

·  na osobni zahtjev,

· opozivom od stran  člana čiji je predstavnik.

Članovi odnosno predstavnici članova Zajednice ne mogu putem punomoći ovlastiti drugu osobu da umjesto njih sudjeluje u radu skupštine.

Novoizabranom članu skupštine mandat traje do isteka vremena na koji je bio izabran član kojem je prestao mandat na jedan od načina utvrđen u stavku 2. ovog članka.






Članak 26.

Izbore za skupštinu Zajednice raspisuje turističko vijeće najkasnije 60 dana prije isteka mandata skupštine Zajednice.






Članak 27.

Skupština Zajednice odlučuje na sjednicama.

Redovna sjednica održava se dva puta godišnje. 

Izvanredna sjednica saziva se u slučaju:

· izbora članova turističkog vijeća ili nadzornog odbora ako se njihov broj smanji za više od ¼,

· zahtjeva   nadzornog odbora, turističkog vijeća i  najmanje 1/10 članova skupštine. 

Podnosilac zahtjeva za sazivanje izvanredne sjednice dužan je predložiti dnevni red skupštine Zajednice.

Ako u slučaju iz stavka 3. ovog članka predsjednik Zajednice ne sazove skupštinu Zajednice, skupštinu Zajednice mogu sazvati turističko vijeće, nadzorni odbor ili 20% članova  skupštine.






Članak 28.

Skupština Zajednice pravovaljano odlučuje ako je na sjednici prisutno više od polovice ukupnog broja članova skupštine Zajednice.

Skupština Zajednice donosi odluke većinom glasova prisutnih članova skupštine, ako za pojedino pitanje ovim Statutom nije drugačije određeno.

Način sazivanja i vođenja sjednice skupštine Zajednice i druga pitanja vezana za održavanje sjednice skupštine uređuju se poslovnikom o radu skupštine. 

2. Turističko vijeće

Članak 29.

Turističko vijeće Zajednice

1. provodi odluke i zaključke skupštine Zajednice,

2. predlaže skupštini godišnji program rada i financijski plan Zajednice, te godišnje financijsko izvješće,

3. podnosi izvješće o izvršenju programa rada jednom godišnje, 

4. upravlja imovinom Zajednice sukladno Zakonu i ovom Statutu,

5. donosi opće akte za turistički ured, na prijedlog direktora turističkog ureda,

6. imenuje direktora turističkog ureda i razrješava direktora turističkog ureda  na temelju javnog natječaja,

7. zahtjeva i razmatra izvješće direktora o njegovu radu i radu turističkog ureda, te donosi odluku o prihvaćanju ili neprihvaćanju izvješća, 

8. utvrđuje prijedloge Statuta,

9. priprema prijedloge i daje mišljanja o pitanjima o kojima odlučuje skupština Zajednice,

10. odlučuje o korištenju sredstava za izgradnju, adaptaciju i nabavu poslovnog prostora u skladu s financijskim planom,

11. donosi opće akte koje ne donosi Skupština Zajednice,

12. potiče suradnju s drugim turističkim zajednicama i drugim pravnim i fizičkim osobama koje su neposredno ili posredno uključene u turistički promet,

13. donosi Poslovnik o radu  turističkog vijeća,

14. predlaže Skupštini počasne članove Zajednice,

15. utvrđuje granice ovlasti za zastupanje turističke zajednice i raspolaganje finnacijskim sredstvima turističke zajednice,

16. obavlja  i druge poslove utvrđene Zakonom i Statutom. 

17. daje ovlaštenje za zastupanje turističke zajednice u slučaju spriječenosti direktora

Članak 30.

Turističko vijeće ima predsjednika i  osam članova. 

Članove turističkog vijeća bira Skupština Zajednice iz redova članova Zajednice vodeći računa o zastupljenosti djelatnosti u turizmu.

Predsjednik Zajednice je predsjednik turističkog vijeća.






Članak 31.

Mandat članova turističkog vijeća traje četiri godine.

Članu turističkog vijeća može prestati mandat i prije isteka vremena na koji je izabran:

· opozivom od strane skupštine Zajednice,

· na osobni zahtjev.

Član turističkog vijeća može biti opozvan ako ne obavlja svoje dužnosti u skladu sa Zakonom i ovim Statutom, ne provodi odluke skupštine Zajednice i turističkog vijeća.

Na mjesto člana turističkog vijeća kojem je mandat prestao na temelju prethodnog stavka, skupština bira novog člana na vrijeme do isteka mandata na koji je izabran prethodnik.






Članak 32.

Turističko vijeće radi na sjednicama.

Predsjednik Zajednice saziva i predsjedava sjednici turističkog vijeća.

U slučaju odsutnosti, odnosno spriječenosti predsjednika, sjednici turističkog vijeća predsjedava zamjenik predsjednika kojeg odredi predsjednik turističke zajednice i koji za svoj rada odgovara predsjedniku turističke zajednice. 






Članak 33.

Turističko vijeće može pravovaljano odlučivati ukoliko sjednici prisustvuje više od polovice članova vijeća.

Turističko vijeće odlučuje većinom glasova prisutnih članova.






Članak 34.

Turističko vijeće odluke donosi u pravilu javnim glasovanjem.

Turističko vijeće može odlučiti da se o određenom pitanju odlučuje tajnim glasovanjem.

Način sazivanja i vođenja sjednice turističkog vijeća i druga pitanja vezana za održavanje sjednice turističkog vijeća uređuju se poslovnikom o radu vijeća.

3. Nadzorni odbor

Članak 35.

Nadzorni odbor je nadzorno tijelo Zajednice. Nadzorni odbor ima 3člana, a čine ga:

· dva člana koje bira skupština Zajednice iz redova članova Zajednice

· jedan član kojeg  delegira turističko vijeće turističke zajednice Županije splitsko dalmatinske. 

Nadzorni odbor iz redova svojih članova bira predsjednika i njegovog zamjenika.

Član nadzornog odbora ne može biti član drugih tijela iste turističke zajednice.






Članak 36.

Nadzorni odbor nadzire:

1. vođenje poslova Zajednice,

2. materijalno i financijsko poslovanje i raspolaganje sredstvima Zajednice,

3. izvršenje i provedbu programa rada i financijskog plana Zajednice.

O obavljenom nadzoru nadzorni odbor Zajednice dva puta godišnje podnosi pisano izvješće turističkom vijeću i skupštini turističke zajednice te turističkom  vijeću turističke zajednice Županije splitsko dalmatinske. 

U pisanom izvješću potrebno je posebno navesti: djeluje li turistička zajednica u skladu sa zakonima i aktima turističke zajednice te odlukama skupštine i turističkog vijeća, jesu li godišnja i druga financijska izvješća sastavljena u skladu sa stanjem u poslovnim knjigama turističke zajednice i pokazuju li ispravno stanje, ocjenu o poslovanju i vođenju poslova, da li se program rada i financijski plan izvršavaju i provode i u kojoj mjeri, te mišljenje i savjete o mogućnosti poboljšanja njihove provedbe.  





Članak 37.

Nadzorni odbor donosi poslovnik o svom radu.

Sjednicu nadzornog odbora saziva i rukovodi njenim radom predsjednik, a u slučaju njegove odsutnosti zamjenik predsjednika. 

Nadzorni odbor može pravovaljano odlučivati ako sjednici prisustvuje većina članova odbora. 





Članak 38.

Mandat članova nadzornog odbora traje četiri godine.

Članu nadzornog odbora može prestati mandat i prije isteka vremena na koji je izabran:

· opoziva od strane tijela koje ga je izabralo, odnosno delegiralo, 

· osobni zahtjev.

Član nadzornog odbora može biti opozvan ako svoju dužnost u nadzornom odboru ne obavlja u skladu sa Statutom i aktima tijela Zajednice.

Na mjesto člana nadzornog odbora kojem je mandat prestao na temelju stavka 2. ovog članka nadležno tijelo bira novog člana na vrijeme do isteka mandata na koji je izabran prethodnik.

4. Predsjednik Zajednice
Članak 39.

Zajednica ima predsjednika. 

Dužnost predsjednika Zajednice obnaša Općinski načelnik. 

Predsjednik Zajednice je istovremeno predsjednik skupštine i predsjednik turističkog vijeća.

Mandat predsjednika Zajednice traje četiri godine.

U trenutku razrješenja općinskog načelnika, sukladno propisu kojim se uređuju jedinice lokalne  uprave i samouprave, prestaje njegova dužnost predsjednika Zajednice, a u tom slučaju dužnost predsjednika  obnaša povjerenik sukladno propisu koji regulira izbore općinskog načelnika. 






Članak 40.

Predsjednik Zajednice:

· predstavlja Zajednicu,

· saziva i predsjeda skupštini Zajednice,

· saziva i predsjeda turističkom vijeću,

· organizira, koordinira i usklađuje rad i aktivnosti Zajednice u skladu sa Zakonom, ovim Statutom i programom rada Zajednice,

· brine se o zakonitom i pravodobnom izvršavanju zadaća Zajednice,

· pokreće i brine se o suradnji Zajednice s drugim turističkim zajednicama i drugim tijelima sa zajedničkim interesom,

· brine se o pripremi sjednica Skupštine Zajednice i turističkog vijeća,

· potpisuje odluke i druge akte koje donosi Skupština Zajednice i turističkog vijeće,

· zastupa turističku zajednicu do izbora direktora ureda,

· obavlja i druge poslove utvrđene aktima Skupštine Zajednice i turističkog vijeća.
Članak 41.

U slučaju odsutnosti, ili spriječenosti predsjednika sjednici Skupštine i turističkog vijeća predsjeda zamjenik predsjednika kojeg odredi predsjednik turističke zajednice i koji za svoj rad odgovara predsjedniku turističke zajednice. 

5.Radna tijela Zajednice

Članak 42.

Skupština Zajednice i turističko vijeće mogu osnovati privremena radna ili savjetodavna tijela (radno skupine, savjet, komisiju i sl.) radi razmatranja određenog pitanja, davanja mišljnja i prijedloga o značajnim pitanjima iz njihovog djelokruga.

Skupština zajednice i turističko vijeće odlukom o osnivanju tijela is stavka 1. ovog članka utvrđuju sastav, djelokrug rada i druga pitanja vezana za rad tog tijela.

PREDSTAVLJANJE I ZASTUPANJE ZAJEDNICE

Članak 43.

Zajednicu predstavlja predsjednik Zajednice, a zastupa direktor turističkog ureda.

Direktor Turističkog ureda može dati pismenu punomoć drugoj osobi za zastupanje Zajednice.

Ako se opća punomoć daje osobi koja nije zaposlena u Zajednici za davanje ove punomoći potrebna je suglasnost turističkog vijeća.

Punomoć iz stavka 2. ovog članka daje se sukladno odredbama zakona kojim se uređuju obvezni odnosi.

TURISTIČKI URED

Članak 44.

Radi obavljanja stručnih i administrativnih poslova Zajednice osniva se turistički ured.

Sjedište turističkog ureda je u sjedištu Zajednice.






Članak 45.

Odluku o osnivanju i ustroju turističkog ureda donosi skupština Zajednice.

Djelokrug, unutarnje ustrojstvo, organizaciju i sistematizaciju radnih mjesta turističkog ureda utvrđuje turističko vijeće aktom o ustrojstvu i sistematizaciji, na prijedlog direktora turističkog ureda. 

Ustrojstvo turističkog ureda treba odgovarati potrebama i zhatjevima članova Zajednice i mogućnosti za stručno, kvalitetno, pravovremeno i odgovorno izvršavanje zadaće Zajednice.

Članak 46.

Turistički ured obavlja osobito ove poslove:

· provodi zadatke utvrđene programom rada Zajednice,

· obavlja stručne i administrativne poslove u svezi pripremanja sjednica tijela Zajednice,

· obavlja stručne i administrativne poslove u svezi s izradom i izvršavanjem akata tijela Zajednice,

· obavlja pravne, financijske i knjigovodstvene poslove, kadrovske i opće poslove, vodi evidencije i statističke podatke utvrđene propisima i aktima Zajednice,

· izrađuje analize, informacije i druge materijale za potrebe tijela Zajednice,

· daje tijelima Zajednice kao i drugim zainteresiranim stručna mišljenja o pitanjima iz djelokruga Zajednice,

· obavlja i druge poslove koje mu odrede tijela Zajednice.

Članak 47.

Na pravni status zaposlenih u turističkom uredu, uvjete za stupanje za rad i ostala pitanja u svezi s njihovim radom odgovarajuće se primjenjuju opći propisi o radu.

Radnici zaposleni u turističkom uredu moraju ispunjavati posebne uvjete koje propisuje ministar turizma.






Članak 48.

Turistički ured ima direktora.

Direktora turističkog ureda na temelju javnog natječaja imenuje turističko vijeće.

Direktor mora ispunjavati  posebne uvjete koje propisuje ministar turizma.






Članak 49.

Ako se na raspisani natječaj nitko ne prijavi ili nitko od prijavljenih kandidata  ne bude izabran, natječaj će se ponoviti.

Do imenovanja direktora turističku zajednicu zastupa predsjednik turističke zajednice. 






Članak 50.

Direktora turističkog ureda, u slučaju odsutnosti ili spriječenosti, zamjenjuje osoba koju odredi turističko vijeće.

Osoba koja zamjenjuje direktora turističkog ureda ima prava i dužnosti direktora.






Članak 51.

Direktor turističkog ureda organizira i rukovodi radom i poslovanjem turističkog ureda i u granicama utvrđenih ovlasti odgovoran je za poslovanje Zajednice.

Direktor za svoj rad odgovoran je turističkom vijeću i predsjedniku Zajednice.

Direktor ne može biti član turističkog vijeća.

Direktor turističkog ureda:

· provodi odluke turističkog vijeća,

· organizira izvršavanje zadaće Zajednice,

· zastupa zajednicu i poduzima sve pravne radnje u ime i za račun Zajednice,

· zastupa zajednicu u svim postupcima pred sudovima, upravnim i drugim državnim tijelima te pravnim osobama s javnim ovlastima,

· odgovoran je za namjensko korištenje sredstava koja se vode u Zajednici,

· usklađuje materijalne i druge uvjete rada turističkog ureda i brine se da poslovi i zadaci budu na vrijeme i kvalitetno obavljeni u skladu sa odlukama, zaključcima i programom rada Zajednice i njezinih tijela,

· odlučuje o zapošljavanju radnika u turističkom uredu i raspoređivanju radnika na određena radna mjesta te o prestanku rada u skladu  sa aktom o ustrojstvu i sistematizaciji turističkog ureda,

· upozorava radnike turističkog ureda i tijela Zajednice na zakonitosti njihovih odluka,

· odlučuje o službenom putovanju radnika Zajednice, korištenju osobnih automobila u službene svrhe i o korištenju sredstava reprezentacije,

· predlaže ustrojstvo i sistematizaciju turističkog ureda,

· odlučuje o povjeri pojedinih stručnih poslova trećim osobama ako ocijeni da je potrebno i svrsishodno, a u cilju izvršenja zadataka Zajednice,

· potpisuje poslovnu dokumentaciju Zajednice,

· priprema, zajedno s predsjednikom Zajednice, sjednice turističkog vijeća i skupštine Zajednice,

· najmanje jednom godišnje podnosi turističkom vijeću izvješće o svom radu i o radu turističkog ureda, te predlaže mjere za unapređenje organizacije rada turističkog ureda,

· obavlja i druge poslove utvrđene Zakonom, aktima Zajednice i odlukama tijela Zajednice.

Članak 52.

Direktor Turističkog ureda može biti razrješen : 

1. na osobni zahtjev,

2. ako zbog neizvršenja ili nemarnog vršenja svoje dužnosti Zajednice nije mogla izvršiti svoje zadatke ili je izvršavanje tih zadataka bilo otežano,

3. ako je uslijed nezakonitog, nesavjesnog ili nepravilnog rada ili zbog prekoračenja ovlaštenja nastala ili mogla nastati šteta,

4. ako bez osnovnog razloga ne izvrši ili odbije izvršiti odluke tijela Zajednice ili postupa protivno tim odlukama.

5. ako ne podnese turističkom vijeću izvješće o svom radu i radu turističkog ureda

6. ako turističko vijeće ne prihvati izvješće o radu direktora i turističkog ureda

Prijedlog za pokretanje postupka za razrješenje direktora turističkog ureda u slučaju iz stavka 1. toč.2.,3.,4.,5. i 6. ovog članka moraju podnijeti predsjednik, skupština ili nadzorni odbor. 

Prije donošenja odluke o razriješenju direktoru se mora dati mogučnost izjašnjenja o razlozima  za razrješenje. 

Odluku o razrješenju direktora Turističkog ureda donosi Turističko vijeće glasovanjem.

U slučaju razrješenja direktora turističkog ureda turističko vijeće će raspisati natječaj za direktora, a do izbora direktora  turističku zajednicu će zastupati predsjednik Zajednice.

VI. ODGOVORNOSTI ZA OBAVLJANJE DUŽNOSTI U ZAJEDNICI

Članak 53.

Svaki član tijela Zajednice osobno je odgovoran za savjesno obavljanje svojih dužnosti.

Svaki član tijela Zajednice odgovoran je za svoj rad tijelu koje ga je izabralo.

Direktor turističkog ureda odgovoran je za zakonito, savjesno i stručno obavljanje dužnosti i zadataka koji su mu utvrđeni Zakonom, Statutom i aktima tijela koje ga je imenovalo. 

GOSPODARENJE U ZAJEDNICI

Članak 54.

Zajednica nastupa u pravnom prometu samostalno – u svoje ime i za svoj račun.

Za obveze u pravnom prometu Zajednica odgovara cjelokupnom svojom imovinom.






Članak 55.

Za svaku poslovnu godinu Zajednice utvrđuje program rada i financijski plan.






Članak 56.
Prijedlog programa rada i prijedlog financijskog plana Zajednice za slijedeću godinu utvrđuje turističko vijeće i podnosi ga skupštini Zajednice, do 31. listopada tekuće godine. 

Skupština Zajednice dužna je do kraja tekuće godine donijeti program rada i financijski plan za slijedeću godinu.

Godišnji program rada i financijski plan Zajednica dostavlja turističkoj zajednici Županije splitsko dalmatinske. 






Članak 57.

Godišnji program rada i godišnji financijski plan Zajednice sadrže pojedinačno utvrđene planirane zadatke i potrebna financijska sredstva za njihovo izvršenje.

Prijedlog programa rada i prijedlog financijskog plana Zajednice  turističko vijeće obavezno dostavlja na razmatranje članovima skupštine Zajednice osam dana prije održavanja sjednice na kojoj se isti donose.






Članak 58.

Tijekom godine Zajednica može mijenjati i dopunjavati svoj program rada i godišnji financijski plan.

Ako tijekom godine dođe do odstupanja od programa rada i financijskog plana u obujmu većem od 5%, turistička zajednica je dužna donijeti izmjene, odnosno dopune programa rada i financijskog plana.

Izmjene iz st.2. ovog članka obavljaju se po postupku koji je propisan za donošenje programa rada i godišnjeg financijskog plana.






Članak 59.

Za izvršenje programa rada i godišnjeg financijskog plana odgovorno je turističko vijeće.

Naredboprimatelj za izvršenje programa rada i financijskog plana je direktor turističkog ureda.






Članak 60.

Prijedlog godišnjeg financijskog izvješća za prethodnu godinu turističko vijeće podnosi Skupštini Zajednice do kraja veljače tekuće godine.

Prijedlog godišnjeg financijskog izvješća mora se staviti na uvid članovima Skupštine Zajednice osam dana prije razmatranja na skupštini Zajednice. 

Turističko vijeće prijedlog godišnjeg financijskog izvješća za prethodnu godinu u roku iz stavka 2. ovog članka podnosi i nadzornom odboru. 

Skupština Zajednice dužna je svake godine do kraja ožujka tekuće godine donijeti godišnje financijsko izvješće za prethodnu godinu.

Godišnje financijsko izvješće Zajednica dostavlja  turističkoj zajednici Županije splitsko dalmatinske. 






Članak 61.

Godišnje financijsko izvješće obvezno sadržava podatke o izvršenju programom rada pojedinačno utvrđenih zadataka, izdacima njihovog izvršenja, izdacima za poslovanje turističkog ureda i rad tijela Zajednice, ostvarenju prihoda po izvorima,  financijskom rezultatu poslovanja, usporedbu financijskog plana i njegovog ostvarenja s obrazloženjem odstupanja, analizu i ocjenu izvršenja programa, te procjenu učinka poduzetih aktivnosti na razvoj turizma.

Članak 62.

Zajednica ostvaruje prihode iz sljedećih izvora:

1. boravišne pristojbe, u skladu s posebnim Zakonom,

2. članarine, u skladu s posebnim Zakonom,

3. proračuna općine, 

4. prihodi od gospodarske djelatnosti utvrđene odredbom članka 10. stavaka 3 Zakona,

5. dragovoljni prilozi i darovi

6. imovina u vlasništvu Zajednice.

Pored izvora iz st. 1. ovog članka, poslovanje ili pojedine aktivnosti Zajednice mogu se financirati i dodatnim sredstvima koja osiguravaju njihovi članovi i zainteresirane pravne i fizičke osobe.

Na temelju posebne odluke turističkog vijeća Zajednica se može financijski zaduživati u cilju realizacije programa rada i financijskog plana, ali ukupna vrijednost zaduženja ne smije prelaziti 50% financijskim planom predviđenih prihoda.






Članak 63.

Domaće i strane pravne i fizičke osobe plaćaju članarinu Zajednici u skladu s posebnim zakonom.






Članak 64.

U financijskom planu Zajednice može se izdvojiti dio prihoda kao neraspoređena sredstva (tekuća rezerva) koja se koristi tijekom godine za nepredviđene i nedovoljno predviđene poslove i zadatke koji se financiraju iz financijskog plana Zajednice.

Sredstvima tekuće rezerve raspolaže turističko vijeće, a na prijedlog direktora turističkog ureda.

Članak 65.

Sredstva Zajednice vode se na jedinstvenom žiro-računu.

Članak 66.

Višak prihoda nad rashodima Zajednice koristi se u svrhu promicanja i unapređenja turističkog područja Zajednice.






Članak 67.

Turističko vijeće Zajednice upravlja imovinom Zajednice s pozornošću urednog i savjesnog gospodarstvenika.

X  JAVNOST RADA ZAJEDNICE






Članak 68.

Javnost rada Zajednice osigurava se i ostvaruje dostavom pisanih materijala i putem sjednica tijela Zajednice za članove Zajednice, objavom na oglasnoj ploči Zajednice odnosno putem sredstava javnog priopćavanja ili na drugi prikladni način.






Članak 69.

Predsjednik Zajednice odgovoran je za redovito, potpuno i po obliku i sadržaju pristupačno informiranje javnosti o radu Zajednice.

XI  POSLOVNA TAJNA






Članak 70.

Poslovnu tajnu Zajednice čine isprave i podaci čije bi odavanje neovlaštenoj osobi bilo protivno poslovanju Zajednice i štetilo interesima i poslovnom ugledu Zajednice.

Predsjednik Zajednice određuje koje isprave i podaci su poslovna tajna, kako i ostala pitanja u vezi s poslovnom tajnom.

Poslovnu tajnu dužni su čuvati svi članovi i zaposleni u Zajednici koji na bilo koji način saznaju za ispravu ili podatak koji je utvrđen kao poslovna tajna.

Povreda odredaba ovog Statuta koja se odnosi na poslovnu tajnu je teža povreda radne dužnosti.

XII  ZAŠTITA PRIRODE I ČOVJEKOVA OKOLIŠA






Članak 71.

Zajednica obavlja poslove i ispunjava svoju zadaću na način koji osigurava zaštitu prirode i poboljšava kvalitete čovjekova okoliša sukladno propisima u Republici Hrvatskoj.

Posebnu brigu Zajednice vodi o zaštiti i čuvanju kulturnih dobara.

XIV  STATUT I DRUGI OPĆI AKTI






Članak 72. 

Zajednica ima Statut i druge opće akte (pravilnici, odluke, poslovnici).

Opći akti Zajednice moraju biti u suglasnosti s odredbama Statuta. Statut mora biti u suglasnosti s Zakonom i drugim propisima.

U slučaju nesuglasnosti općih akata sa Statutom primjenjivati će se odgovarajuće odredbe Statuta.

Ocjenu suglasnosti općih akata sa Statutom daje skupština Zajednice.

Kada utvrdi da opći akt nije u suglasnosti sa Statutom, skupština Zajednice svojom odlukom ukida ili poništava taj akt odnosno njegove pojedine odredbe.






Članak 73.

Statut donosi uz prethodnu suglasnost Ministarstva turizma, Skupština Zajednice  dvotrećinskom većinom svih predstavnika u skupštini Zajednice.

Poslovnik o radu skupštine donosi skupština Zajednice na svojoj prvoj sjednici običnom većinom glasova.

Ostale opće akte donosi turističko vijeće Zajednice na prijedlog predsjednika Zajednice ili na osobnu inicijativu, a opće akte turističkog ureda na prijedlog direktora turističkog ureda.






Članak 74.

Opći akti turističkog ureda su:

· o ustrojstvu,

· o organizaciji i sistematizaciji radnih mjesta,

· o  radnim odnosima, disciplinskoj i materijalnoj odgovornosti zaposlenih,

· o obračunu i isplati plaća, naknadi plaća i ostalim materijalnim pravima radnika,

· drugi akti utvrđeni Statutom ili odlukom Turističkog vijeća.

Članak 75.

Izmjene i dopune Statuta donose se u postupku i na način određen za donošenje Statuta.

Prijedlog za izmjene i dopune Statuta dostavlja se članovima Skupštine Zajednice radi davanja primjedbi i prijedloga. Primjedbe i prijedlozi dostavljaju se turističkom vijeću  Zajednice u roku od osam dana od dana primitka. Nakon razmatranja primjedbi i prijedloga turističko vijeće utvrđuje prijedlog izmjena i dopuna Statuta i nakon pribavljenog pozitivnog mišljenja Ministarstva upućuje ga skupštini Zajednice na usvajanje.






Članak 76.

Statut Zajednice objavljuje se u Službenom glasilu općine Postira   

Opći akti Zajednice oglašavaju se na oglasnoj ploči Zajednice, a opći akti turističkog ureda na oglasnoj ploči ureda.

Opći akti Zajednice stupaju na snagu danom oglašavanja.

XV  PRIJELAZNE I ZAVRŠNE ODREDBE






Članak 77.

Zajednica je dužna uskladiti svoj ustroj i druge opće akte s odredbama Zakona i Statuta u roku od 30 dana  od dana stupanja na snagu Statuta.

Do usklađenja općih akata s odredbama Statuta primjenjuju se  postojeći  opći akti.

Stupanjem na snagu novog statuta prestaju važiti odredbe postojećeg Statuta. 

Članak 78.

Stupanjem na snagu ovog Statuta  prestaje važiti Statut  Turističke zajednice Općine Postira, upisane u  Upisnik Turističkih  zajednica Ministarstva turizma, list broj  88, stranica A, upisni broj  67  (klasa: 334-03/94-03/94  urbroj: 529-02/94-0002) od 6. prosinca 1994. godine.






Članak 79.

Ovaj Statut stupa na snagu osmog dana od dana objave u Službenom glasilu općine Postira.







Predsjednik Skupštine







  Turističke zajednice








Ivan Mihačić v.r
                      [image: image1.png]



         REPUBLIKA  HRVATSKA
ŽUPANIJA SPLITSKO DALMATINSKA
             OPĆINA POSTIRA
Polježice 2, 21410 POSTIRA
 tel (021) 63 21 33

 fax (021) 63 21 07

KLASA    : 022-05/10-01/26

URBROJ : 2104-05-03-10-01

Postira, 13.listopada.2010.god.

Na temelju članka 84. Zakona o prostornom uređenju i gradnji ( „Narodne novine“ 76/07 i 38/09), Općinski načelnik Općine Postira, dana 13.listopada.2010. donosi

ZAKLJUČAK O UTVRĐIVANJU PRIJEDLOGA UPU-a NASELJA DOL ZA JAVNU RASPRAVU I OBJAVU JAVNE RASPRAVE
1. Utvrđuje se prijedlog Urbanističkog plana uređenja naselja Dol za javnu raspravu dostavljen od strane stručnog Izrađivača.

2. Javna rasprava će se održati u razdoblju od 23. listopada 2010. do 23. studenoga 2010. godine. 

3. Za vrijeme trajanja javne rasprave tekstualni i grafički dio elaborata Prijedloga urbanističkog plana uređenja naselja Dol biti će izložen za javni uvid u prostorijama Mjesnog odbora Dol svakog radnog dana od 9.00 do 13.00 sati.

4. Pisana očitovanja, mišljenja, prijedlozi i primjedbe na Prijedlog UPU-a mogu se dostavljati do 22. studenoga 2010. godine upisom u Knjigu primjedbi u prostorijama MO Dol ili u pisanom obliku poslati na adresu: Općina Postira, Jedinstveni upravni odjel, Polježice 2, 21410 Postira.

5. Javno izlaganje održat će se 2. studenog. 2010 u prostorijama MO Dol sa početkom u 16.00 sati.

6. Pisana očitovanja, mišljenja, prijedlozi i primjedbe na Prijedlog UPU-a moraju biti čitko napisani, potpisani imenom i prezimenom, odnosno nazivom udruge ili pravne osobe sa potpisom ovlaštene osobe i pečatom, adresom podnositelja, te sa priloženim obrazloženjem odnosno potrebnim prilozima za razumijevanje. U suprotnom, te ako su dostavljene izvan roka iz točke 4. ovog Zaključka, neće se uzeti u obzir u pripremi Izvješća o javnoj raspravi.

7. Nalaže se Jedinstvenom upravnom odjelu Općine Postira kao nositelju izrade da pristupi objavi javne rasprave o prijedlogu UPU-a naselja Dol, sukladno zakonskim odredbama.

Općinski načelnik


Ivan Mihačič
SADRŽAJ:

1. Statut TZ Postira;

2. Zaključak o utvrđivanju prijedloga UPU naselja Dol za javnu raspravu.

Izdavač: Općina Postira, Županija Splitsko-Dalmatinska
Glavni i odgovorni urednik: Ivan Mihačić
Tehnički urednik: Tonči Sanader
Lektori: Marija Galetović i Tonči Sanader

